《田家 其二》
宋代·方一夔

数间茅屋占林塘，二顷田园幸未荒。蒿叶正长蚕卧起，莺声渐老麦青黄。

壁间龙骨流泉活，筐载豚蹄白酒香。春事年年閒过去，欲将拥肿问庚桑。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。